62023CO0488_INF
A Bíróság (kilencedik tanács) 2024. január 12‑i végzése –[Naniowski] (
i
)
(C‑488/23. sz. ügy)
„Előzetes döntéshozatal – A Bíróság eljárási szabályzatának 99. cikke – Az ítélkezési gyakorlatból egyértelműen levezethető válasz – A fogyasztókkal kötött szerződésekben alkalmazott tisztességtelen feltételek – 93/13/EGK irányelv – A 6. cikk (1) bekezdése és a 7. cikk (1) bekezdése – Külföldi devizában indexált jelzálogkölcsön – E szerződés teljes egészében való semmissé nyilvánításának joghatásai – A rendelkezésre bocsátott tőkeösszegnek megfelelő szolgáltatás bíróság általi kiigazítása”
Fogyasztóvédelem – A fogyasztókkal kötött szerződésekben alkalmazott tisztességtelen feltételek – 93/13 irányelv – Szerződési feltétel tisztességtelen jellegének megállapítása – Terjedelem – Jelzálogkölcsön‑szerződés – Olyan szerződés, amely nem maradhat fenn a tisztességtelen feltételek megsemmisítését követően – A szerződés semmisnek nyilvánítása – Nemzeti ítélkezési gyakorlat, amely lehetővé teszi a hitelintézet számára, hogy a fogyasztótól a szerződés teljesítéseként folyósított tőke visszatérítésén és a törvényes mértékű késedelmi kamat megfizetésén túlmenő kompenzációt követeljen – Megengedhetetlenség
(93/13 tanácsi irányelv, 6. cikk, (1) bekezdés, és 7. cikk, (1) bekezdés)
(lásd: 23–25. pont és a rendelkező rész)
Rendelkező rész
A fogyasztókkal kötött szerződésekben alkalmazott tisztességtelen feltételekről szóló, 1993. április 5‑i 93/13/EGK tanácsi irányelv 6. cikkének (1) bekezdését és 7. cikkének (1) bekezdését
a következőképpen kell értelmezni:
a valamely bank által egy fogyasztóval kötött jelzáloghitel szerződés amiatt történő, teljes egészében való semmissé nyilvánításával összefüggésben, hogy az az abban foglalt tisztességtelen feltételek törlését követően nem maradhat hatályban, e rendelkezésekkel ellentétes valamely tagállam jogának olyan, bíróság általi értelmezése, amely szerint e bank jogosult e fogyasztótól az e szerződés teljesítése címén folyósított tőkeösszeg visszatérítésén, valamint a fizetési felszólítástól számított törvényes késedelmi kamatok megfizetésén felül az ezen tőkeösszegnek megfelelő szolgáltatásnak az érintett deviza vásárlóerejének az említett tőkeösszegnek az említett fogyasztó részére történő utalását követően bekövetkező lényeges változására tekintettel történő, bíróság általi kiigazítása szerinti ellentételezést kérni.
(
i
)	A jelen ügy neve fiktív. Az nem egyezik az eljárásban részt vevő egyetlen fél valódi nevével sem.